PRIENŲ RAJONO SAVIVALDYBĖS administracijos

Finansų IR STRATEGINIO PLANAVIMO Skyrius

Biudžetinė įstaiga, Laisvės a. 12, LT-59126 Prienai ,

tel. (8 319) 61 115, el. p. finansai@prienai.lt.

Duomenys kaupiami ir saugomi Juridinių asmenų registre, kodas 288742590

____________________________________________________________________

Prienų rajono savivaldybės tarybai

SPRENDIMO ,,DĖL PASKOLOS GRĄŽINIMO TERMINO PRATĘSIMO“ PROJEKTO AIŠKINAMASIS RAŠTAS

Sprendimo projekto tikslas:

Užtikrinti savivaldybės teigiamus pinigų srautus.

Uždavinys:

Pratęsti 520000 Eur paskolos (kredito linijos), paimtos iš AB „Swedbank“, grąžinimo terminą iki 2024 m. gruodžio 31 d.

Siūlomos teisinio reguliavimo nuostatos:

Savivaldybės taryba priima sprendimą vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu.

Sprendimo projektas parengtas laikantis Lietuvos Respublikos fiskalinės sutarties įgyvendinimo konstituciniame įstatyme numatytų ir Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatyme nustatytų limitų, vadovaujantis Lietuvos Respublikos Vyriausybės 2004 m. kovo 26 d. nutarimo Nr. 345 „Dėl Savivaldybių skolinimosi taisyklių patvirtinimo“ 4 punktu.

Pagal galiojančius teisės aktus Prienų rajono savivaldybės kontrolės ir audito tarnybos išvada nepateikiama.

Laukiami rezultatai:

Laiku vykdomi įsipareigojimai.

Lėšų poreikis ir šaltiniai:

25802 Eur iš 2024 m. savivaldybės biudžeto asignavimų, skirtų palūkanoms už paskolas mokėti.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono savivaldybės administracija, vadovaudamasi Prienų rajono savivaldybės tarybos 2007 m. lapkričio 29 d. sprendimu Nr. T3-217 „Dėl paskolos (kredito linijos) ėmimo“, 2007 m. gruodžio 8 d. pasirašė Kredito linijos sutartį Nr. 07-147565-KL, pagal kurią gavo 2500000 Lt (724050 Eur) trumpalaikę paskolą. Pagal šią sutartį ir vėlesnius susitarimus kredito linijos likučio 520000 Eur galutinis grąžinimo terminas 2023 m. gruodžio 31 d. Kredito linijos likučio (520000 Eur) grąžinimo terminą siūloma atidėti iki 2024 m. gruodžio 31 d. Pratęsus kredito grąžinimo terminą, bus užtikrinti savivaldybės nepertraukiami pinigų srautai ir tinkamai įvykdyti įsipareigojimai pagal patvirtintą biudžeto asignavimų planą. Už kredito likutį šiuo metu skaičiuojamos 4,962 % metinės palūkanos (6 mėn. EURIBOR + 1,2 % marža) ir tai sudarys 25802 Eur per metus.

Lyginamasis variantas: nepridedamas.

Skyriaus vedėja Jurgita Čerkauskienė